ट्रक-स्कूटर की टक्कर में युवक की मौत
कटारियां | फगवाड़ा-मोहालीमुख्य मार्ग पर कस्बा बहराम के पैट्रोल पंप के पास ट्रक की चपेट में आने से स्कूटर सवार की मौत हो गई। मृतक की पहचान चक्क रामू के रहने वाले जोगिंदर पाल के रूप में हुई है। वह गांव घुम्मणां के सरकारी प्राइमरी स्कूल घुम्मणां में मुख्याध्यापक थे।
जोगिंदर पाल अपने स्कूटर पर सवार होकर जा रहे थे। जब वह उक्त स्थान पर पहुंचे तो बंगा की ओर से रहा ट्रक स्कूटर के साथ टकरा गया। ट्रक की चपेट में आने के बाद ट्रक स्कूटर को करीब 50 मीटर तक घसीटता हुआ ले गया। हादसे में स्कूटर सवार जोगिंदर पाल की मौके पर ही मौत हो गई, जबकि ट्रक ड्राइवर मौके से फरार हो गया।
थाना बहराम पुलिस घटनास्थल पर पहुंची और शव को अपने कब्जे में लेकर पोस्टमार्टम के लिए सिविल अस्पताल बंगा में पहुंचाया।
bho_Deva hin_Deva hin_Deva hin_Deva